กฎกระทรวงกำหนดหลักเกณฑ์และวิธีการยื่นขอกำหนดหรือเปลี่ยนแปลงปริมาณการค้าประจำปี พ.ศ. 2546
ประกาศวันที่ 2003-03-07

content: กฎกระทรวง กำหนดหลักเกณฑ์และวิธีการยื่นขอกำหนด หรือเปลี่ยนแปลงปริมาณการค้าประจำปี พ.ศ. ๒๕๔๖
content: อาศัยอำนาจตามความในมาตรา ๖ และมาตรา ๑๙ วรรคหนึ่งและวรรคสอง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ การขอความเห็นชอบกำหนดปริมาณการค้าประจำปี หรือเปลี่ยนแปลงปริมาณการค้าประจำปีตามที่ได้ยื่นขอความเห็นชอบไว้แล้วของผู้ค้าน้ำมันตามมาตรา ๗ ให้ยื่นคำขอพร้อมด้วยเอกสารตามแบบท้ายกฎกระทรวง ดังนี้ (๑) คำขอความเห็นชอบเพื่อกำหนดหรือเปลี่ยนแปลงปริมาณการค้าประจำปี ให้ใช้แบบ นพ. ๓๐๑ (๒)
sectionNo: 1
content: การยื่นขอกำหนดหรือเปลี่ยนแปลงปริมาณการค้าประจำปี ให้ใช้แบบ นพ. ๓๐๒ (๓) รายละเอียดแผนการซื้อหรือได้มาในราชอาณาจักร ให้ใช้แบบ นพ. ๓๐๒ (๑) (๔) รายละเอียดแผนการจำหน่ายน้ำมันเชื้อเพลิงที่ได้จากแผนการจัดหา ให้ใช้แบบ นพ. ๓๐๒ (๒)
sectionNo: 2
content: ข้อ ๒ การระบุชนิดน้ำมันเชื้อเพลิงเพื่อขอกำหนดปริมาณการค้าประจำปีหรือขอเปลี่ยนแปลงปริมาณการค้าประจำปี ให้ระบุให้ตรงกับชื่อชนิดน้ำมันเชื้อเพลิงตามที่กำหนดในประกาศกรมธุรกิจพลังงานว่าด้วยการกำหนดชนิดและอัตราการสำรองน้ำมันเชื้อเพลิงที่ใช้บังคับอยู่ในขณะนั้น
sectionNo: 3
content: ข้อ ๓ ในกรณีที่การขอความเห็นชอบปริมาณการค้าประจำปีของน้ำมันเชื้อเพลิงแต่ละชนิดมีปริมาณน้อยกว่าสถิติปริมาณการค้าย้อนหลังสิบสองเดือนนับแต่เดือนก่อนเดือนที่ยื่นคำขอ ให้ผู้ค้าน้ำมันแสดงเหตุผลที่ไม่สามารถทำการค้าได้ตามสถิติปริมาณการค้าดังกล่าวด้วย
sectionNo: 4
content: ข้อ ๔ การยื่นคำขอตามข้อ ๑ ให้ดำเนินการโดยวิธีการทางอิเล็กทรอนิกส์เป็นหลัก ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ยื่นคำขอโดยตรงหรือส่งทางไปรษณีย์ลงทะเบียนไปยังกรมธุรกิจพลังงาน หรือช่องทางอื่นใดตามที่อธิบดีกรมธุรกิจพลังงานประกาศกำหนด
sectionNo: 5
content: ข้อ ๕ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
content: ให้ไว้ ณ วันที่ ๗ กุมภาพันธ์ พ.ศ. ๒๕๔๖ พงศ์เทพ เทพกาญจนา รัฐมนตรีว่าการกระทรวงพลังงาน
sectionName: แบบ นพ. 301
sectionName: แบบ นพ. 302
sectionName: แบบ นพ. 302 (1)
sectionName: แบบ นพ. 302 (2)
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙ วรรคหนึ่งและวรรคสอง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ บัญญัติให้การยื่นปริมาณการค้าประจำปีเพื่อขอความเห็นชอบต่ออธิบดีหรือขอเปลี่ยนแปลงปริมาณการค้าประจำปีตามที่ได้ยื่นขอความเห็นชอบไว้แล้วของผู้ค้าน้ำมันตามมาตรา ๗
content: เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงกำหนดหลักเกณฑ์และวิธีการยื่นขอกำหนดหรือเปลี่ยนแปลงปริมาณการค้าประจำปี (ฉบับที่ ๒) พ.ศ. ๒๕๖๔
content: หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงวิธีการยื่นคำขอความเห็นชอบกำหนดปริมาณการค้าประจำปีหรือเปลี่ยนแปลงปริมาณการค้าประจำปีตามกฎกระทรวงกำหนดหลักเกณฑ์และวิธีการยื่นขอกำหนดหรือเปลี่ยนแปลงปริมาณการค้าประจำปีพ.ศ. ๒๕๔๖ ให้สามารถดำเนินการผ่านวิธีการทางอิเล็กทรอนิกส์
content: รวมทั้งช่องทางอื่นตามที่อธิบดีกรมธุรกิจพลังงานกำหนดเพื่อเป็นการอำนวยความสะดวกในการดำเนินการของผู้เกี่ยวข้องและสอดคล้องกับสภาพการณ์ในปัจจุบัน จึงจำเป็นต้องออกกฎกระทรวงนี้